Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.mek.gov.me

Ministarstvo ekonomskog razvoja i turizma

# Služba za opšte poslove, finansije i tehničku podršku

Broj: 016-037/23-4031/2 28.06.2023.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu NVO Mreže za afirmaciju nevladinog sektora – MANS, iz Podgorice broj 144908, zavedenom kod ovog Ministarstva pod brojem: 016-037/23-4031/1 od 23.06.2023.godine, sekretarka ministarstva na osnovu ovlašćenja broj 016-102/22-6472/2 od 12.05.2022.godine, donosi

**R j e š e nj e**

**I USVAJA SE** zahtjev za slobodan pristup informacijama, podnosioca NVO Mreže za afirmaciju nevladinog sektora – MANS, iz Podgorice broj 144908, zaveden kod ovog Ministarstva pod brojem: 016-037/23-4031/1 od 23.06.2023.godine, i dozvoljava pristup informacijama, kao osnovan.

**II** Pristup predmetnim dokumentima ostvariće se, dostavom putem pošte, preporučenom pošiljkom, na adresu podnosioca zahtjeva.

**III** Podnosilac zahtjeva se oslobađa troškova postupka.

IV Žalba protiv ovog rješenja ne odlaže njegovo izvršenje.

**O b r a z l o ž e nj e**

Dana 23.06.2023.godine, Ministarstvo javne uprave, prosljedilo je ovom Ministarstvu, zahtjev za slobodan pristup informacijama, podnosioca NVO Mreža za afirmaciju nevladinog sektora – MANS, iz Podgorice, broj 144908, zaveden kod ovog Ministarstva pod brojem: 016-037/23-4031/1, kojim je tražen pristup informaciji i to: ''Kopiji ugovora o Agentu registracije domena .me koji je zaključen 8. februara 2008.godine, kao i svim aneksima tog ugovora.''

Postupajući po zahtjevu, Ministarstvo je utvrdilo da se nalazi u posjedu dokumentacije koja je predmet zahtjeva za slobodan pristup informacijama.

Nakon izvršenog uvida u predmetnu dokumentaciju, utvrđeno je da ne postoje zakonske pretpostavke za ograničenje pristupa traženoj informaciji ili njenom dijelu, te da se informacija nalazi u štampanom formatu i kao takva je podobna za dostavu podnosiocu zahtjeva.

Odredbom člana 30 stav 1 Zakona o slobodnom pristupu informacijama, između ostalog, propisano je da organ vlasti odlučuje rješenjem kojim dozvoljava pristup traženoj informaciji ili njenom dijelu.

Tražena informacija kojoj se pristup omogućava ima 32 stranice A4 formata, i pristup istoj omogućava se dostavljanjem njene kopije putem pošte, preporučenom pošiljkom. Kako je u članu 2 stav 4 Uredbe o naknadi troškova u postupku za pristup informacijama („Službeni list CG“, br.66/16 i 121/21), propisano da se fotokopiranje informacije fromata A4 crno-bijeli ne naplaćuje za prvih 20 stranica, troškovi postupka određuju se u ukupnom iznosu od 2,36 € ,od čega na ime kopiranja stranice po utvrđenoj cijeni od 0,03 € po jednoj strani i na ime dostavljanja preporučenom pošiljkom 2,00 €, kojih se podnosilac zahtjeva oslobađa shodno članu 4 Uredbe o naknadi troškova u postupku za pristup informacijama („Službeni list CG“, br.66/16 i 121/21).

Na osnovu izloženog, shodno članu 30 stav 1 Zakona o slobodnom pristupu informacijama, odlučeno je kao u dispozitivu rješenja**.**

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

 **SEKRETARKA**

 **Dragana Jović**

**Dostavljeno:**

* Podnosiocu zahtjeva

 - u spise predmeta

 - a/a